L 315/8
MT
Il-Ġurnal Uffiċjali tal-Unjoni Ewropea
7.12.2022
Artikolu 2 Definizzjonijiet Għall-finijiet ta’ dan ir-Regolament, japplikaw id-definizzjonijiet ta’ “azjenda agrikola”, “unità agrikola tal-art komuni”, “unità ta’ bhejjem” u “erja agrikola utilizzata”, kif stabbiliti fl-Artikolu 2, il-punti (a), (b), (d), u (e), tar-Regolament (UE) 2018/1091 rispettivament.
Barra minn hekk, għandhom japplikaw id-definizzjonijiet li ġejjin: (1)
“attività agrikola” tfisser l-attivitajiet ekonomiċi mwettqa fl-agrikoltura bi qbil mar-Regolament (KE) Nru 1893/2006 tal-Parlament Ewropew u tal-Kunsill (21) li jaqgħu fil-kamp ta’ applikazzjoni tal-gruppi A.01.1, A.01.2, A.01.3, A.01.4, A.01.5 jew fil-kamp ta’ applikazzjoni taż-“żamma tal-art agrikola f’kundizzjoni agrikola u ambjentali tajba” tal-grupp A.01.6 fit-territorju ekonomiku tal-Unjoni, jew bħala l-attività primarja tagħha jew dik sekondarja; rigward l-attivitajiet tal-klassi A.01.49, huma inklużi biss l-attivitajiet ta’ “Trobbija u tnissil ta’ annimali semidomestiċi jew annimali ħajjin oħra” bl-eċċezzjoni tat-trobbija tal-insetti, u “Trobbija ta’ naħal u produzzjoni ta’ għasel u xemgħa tan-naħal”;
(2)
“intrapriża tal-ħalib” tfisser intrapriża jew azjenda agrikola li tixtri ħalib jew, f’ċerti każijiet, prodotti tal-ħalib, biex tibdilhom fi prodotti tal-ħalib; hija tinkludi wkoll intrapriżi li jiġbru l-ħalib jew il-krema biex jittrasferuhom kompletament jew parzjalment, mingħajr ipproċessar, lil intrapriżi oħra tal-ħalib;
(3)
“biċċerija” tfisser intrapriża rreġistrata u approvata uffiċjalment li għandha l-permess għall-qtil u t-tlestija tal-annimali, li l-laħam tagħhom hu maħsub għall-konsum mill-bniedem;
(4)
“mafqas” tfisser intrapriża għall-inkubazzjoni tal-bajd, għat-tifqis u għall-provvista tal-flieles;
(5)
“unità ta’ osservazzjoni” tfisser entità identifikabbli li dwarha tista’ tinkiseb data;
(6)
“dominju” tfisser sett jew ħafna settijiet tad-data li jkopru suġġetti partikolari;
(7)
“suġġett” tfisser il-kontenut tal-informazzjoni li trid tinġabar dwar l-unitajiet ta’ osservazzjoni; kull suġġett ikopri suġġett dettaljat wieħed jew aktar;
(8)
“suġġett dettaljat” tfisser il-kontenut dettaljat tal-informazzjoni li trid tinġabar dwar l-unitajiet ta’ osservazzjoni relatati ma’ suġġett; kull suġġett dettaljat ikopri varjabbli jew aktar minn wieħed;
(9)
“prodotti għall-protezzjoni tal-pjanti” tfisser prodotti, fil-forma li fiha jiġu fornuti lill-utent, li jikkonsistu minn, jew li fihom, sustanzi attivi, kif imsemmi fl-Artikolu 2(2) tar-Regolament (KE) Nru 1107/2009, aġenti protettivi, kif imsemmi fl-Artikolu 2(3), il-punt (a) ta’ dak ir-Regolament, jew sustanzi sinerġiċi, kif imsemmi fl-Artikolu 2(3), il-punt (b) ta’ dak ir-Regolament, u maħsuba għal wieħed mill-użi deskritti fl-Artikolu 2(1) ta’ dak ir-Regolament;
(10) “sett tad-data” tfisser varjabbli aggregat wieħed jew ħafna organizzati f’forma strutturata; (11) “varjabbli” tfisser karatteristika ta’ unità ta’ osservazzjoni li tista’ tassumi aktar minn sett wieħed ta’ valuri; (12) “data verifikata minn qabel” tfisser data verifikata mill-Istati Membri, abbażi ta’ regoli komuni miftiehma ta’ validazzjoni, kull meta disponibbli; (13) “data ad hoc” tfisser data ta’ interess partikolari għall-utenti f’mument speċifiku iżda li mhix inkluża fis-settijiet tad-data regolari; (14) “data amministrattiva” tfisser data ġġenerata minn sors mhux statistiku, li normalment tinżamm minn korp pubbliku jew privat, li l-għan ewlieni tagħha mhuwiex li tipprovdi statistika; (15) “metadata” tfisser informazzjoni li tkun meħtieġa biex tintuża u tiġi interpretata l-istatistika u li tiddeskrivi d-data b’mod strutturat; (16) “utent professjonali” tfisser kwalunkwe persuna li tuża prodotti għall-protezzjoni tal-pjanti waqt it-twettiq talattivitajiet professjonali tagħha, inkluż operaturi, tekniċi, impjegaturi u persuni li jaħdmu għal rashom, fis-settur talbiedja.
(21) Ir-Regolament (KE) Nru 1893/2006 tal-Parlament Ewropew u tal-Kunsill tal-20 ta’ Diċembru 2006 li jistabbilixxi l-klassifikazzjoni talistatistika ta’ attivitajiet ekonomiċi tal-NACE Reviżjoni 2 u li jemenda r-Regolament tal-Kunsill (KEE) Nru 3037/90 kif ukoll ċerti Regolamenti tal-KE dwar setturi speċifiċi tal-istatistika (ĠU L 393, 30.12.2006, p. 1).